OpenLLM-France/wikimedia huggingface dataset:
# Ashete Dido

Ashete Bekere Dido (Etiòpia, 17 d'abril de 1988) és una atleta internacional de llarga distància etíop especialitzada en mitja marató i en la marató.
Va guanyar la Marató de València en desembre de 2018 i va batre el rècord femení de la prova amb un temps de 2:21.13 en possessió des de 2016 de Valary Jemeli Aiyabei amb un temps de 2:24.48.
Té com a marca personal en mitja marató 1:10:36 assolit a Göteborg al maig de 2016.

## Referències

* 1 2 «Ashete DIDO | Profile | iaaf.org». [Consulta: 2018-12-04T23:09:54Z].
* ↑ «Gladys Tejeda gana Maratón de Ciudad de México» (en espanyol europeu), 27-08-2017. [Consulta: 2018-12-04T23:45:25Z].
* ↑ johnvaselyne. «Ashete Dido smashes Valencia marathon course record» (en anglès), 02-12-2018. Arxivat de l'original el 2018-12-05. [Consulta: 2018-12-04T23:03:47Z].
# Uttenheim

Uttenheim (en alsacià Üetene) és un municipi francès, situat a la regió del Gran Est, al departament del Baix Rin. L'any 1999 tenia 533 habitants.
Forma part del cantó d'Erstein, del districte de Sélestat-Erstein i de la Comunitat de comunes del cantó d'Erstein.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 393 | 393 | 380 | 387 | 428 | 533 |

## Administració

Llista d'alcaldes :
| Període | Identitat | Partit |
| 2001-2014 | Pierre Grignon | |
| 2014-2020 | Christian Huck | |
# Graner (centre de creació)

El Graner centre de creació del cos i del moviment fou fundat el 6 de juny de 2011. És un centre on es treballa per a aprofundir en el llenguatge del cos i del moviment. Forma part del programa Fàbriques de Creació de l'Ajuntament de Barcelona, compta amb la gestió del Mercat de les Flors, amb la col·laboració de l'Associació de Professionals de la Dansa de Catalunya i l'Associació de Companyies Professionals de Dansa de Catalunya.
Com a centre de creació ofereix l'oportunitat d'aprendre sobre la forma i la pràctica artística i està caracteritzat per una organització inclusiva i estreta amb el públic, amb activitats de proximitat tot promovent la integració de l'espai al Barri de la Marina-Zona Franca.
El seu treball vol incidir en el teixit creatiu des de diferents contextos com la internacionalització, el pensament, i l'educació.

## Objectius

* Esdevenir un centre de creació del llenguatge del cos i del moviment.
* Acollir les tendències emergents sobre el llenguatge del cos i/o el moviment.
* Fomentar l'excel·lència artística.
* Desenvolupar projectes de cooperació artística amb altres agents culturals.
* Afavorir la mobilitat artística.
* Promoure la internacionalització de la creació artística local i la connexió amb l'exterior.
* Oferir oportunitats d'aprenentatge per al públic general a través d'una acció coordinada amb l'àmbit educatiu i la comunitat en general.
També acull residències de creadors de dansa que pretenen potenciar i donar cabuda a propostes vinculades al moviment i altres arts més tangencials que enriqueixin el panorama local, nacional i internacional de nova creació.

## Fons bibliogràfic

El centre assumeix una tasca de divulgació de la creació contemporània des d'una vessant més teòric i documental col·laborant amb la Xarxa de Biblioteques de Barcelona en la creació d'un catàleg bibliogràfic especialitzat en arts del moviment i art contemporani per posar la dansa a l'abast de tots els nivells de coneixement.

## Referències

* ↑ «Home | Fàbriques de Creació». [Consulta: 21 abril 2017].
* ↑ www.microstudi.net. «Dansacat.org // "El Graner vol ser un centre amb una organització inclusiva, ha de servir a tothom", Cristina Alonso». Arxivat de l'original el 2017-04-22. [Consulta: 21 abril 2017].
* ↑ «Dansa | Biblioteca Francesc Candel». [Consulta: 21 abril 2017].

## Enllaços externs

* Graner - Lloc web oficial
# Argalos

Argalos o Argal (en grec antic Ἄργαλος) va ser el fill gran del mític rei Amicles d'Esparta, a qui va succeir en el tron. Era germà de Jacint. Al morir, el seu germà Cinortes va governar Esparta.

## Referències

* ↑ Pausànias. Descripció de Grècia, III, 1,3; VII, 18, 5
# Germania Fußball-Verein

El Germania Fußball-Verein fou un club de futbol mexicà de la ciutat de Ciutat de Mèxic.

## Història

El club va ser fundat el 1915 per immigrants alemanys a Ciutat de Mèxic. Els fundadors foren Edvard Giffenig, Germán Stuht, Richard Obert, Walter Mues, i Carl Mues. El seu triomf més important fou la lliga mexicana de la temporada 1920-21.

## Entrenadors

* 1915-1930 Richard Obert
* 1930-1933 Joan Luque de Serrallonga

## Palmarès

* Lliga Amateur del Districte Federal:
** 1920-21
* Copa MX:
** 1919

## Referències

* ↑ «Campions mexicans». rsssf.com. [Consulta: 16 desembre 2017].
* ↑ «Copa mexico history». Arxivat de l'original el 2008-04-08. [Consulta: 26 desembre 2017].
# Associació La Salle

L'Associació La Salle de Tarragona, que fins fa pocs anys se la coneixia per Associació d'Antics Alumnes del Col·legi La Salle, aglutina a alumnes, antics alumnes i simpatitzants d'aquest centre docent. Organitzen, juntament amb la Congregació del Descendiment i la Il·lustre Confraria de Sant Magí Màrtir, de Barcelona, el Viacrucis de Dilluns Sant que surt de l'ermita de Sant Magí del Portal del Carro.

## Referències

* ↑ L'Associació La Salle estrena un nou pas
* ↑ El Crist de les Set Paraules, el nou misteri de l'Associació La Salle

## Enllaços externs

* Web oficial
# Ateneu Cultural i Esportiu d'Alaquàs

L'Ateneu Cultural i Esportiu és una associació fundada a Alaquàs el 1927 (amb el nom inicial de Casino d'Alaquàs ubicat a la plaça de la Constitució. Anteriorment va tindre altres noms, en 1895 Sociedad Instructiva y Recreativa de Alacuàs, en 1905 passa a denominar-se Sociedad Musical de Alacuàs, el 1916 Círculo Liberal Monárquico de Alacuàs. En 1975 va passar a anomenar-se Ateneu Cultural i Esportiu.
La seua construcció va costar 46.683 pessetes a més de 13.000 pessetes per la compra de la casa per fer l'obra i les 1.462 pessetes pels interessos d'endeutament generat.

## Referències

* 1 2 «La construcció del Casino de la Plaça. Un esforç col·lectiu en 1927». Quaderns d'Investigació d'Alaquàs. [Consulta: maig 2017].
* ↑ «Ajuntament d'Alaquàs. Premsa.Més de vuit dècades d'història a l'Ateneu Cultural i Esportiu d'Alaquàs». [Consulta: 17 maig 2017].
# Gong Jing

    En aquest nom xinès, el cognom és Gong.
Gong Jing :
| Xinès tradicional: | Xinès tradicional: | 龔景 |
| Xinès simplificat: | Xinès simplificat: | 龚景 |
| Mandarí |
| Mandarí | Pinyin: | Gōng Jǐng |
| | Wade-Giles: | Kung Ching |
Gong Jing va ser un oficial administratiu durant el període de la tardana Dinastia Han Oriental de la història xinesa. Ell va servir com l'Administrador de la Província de Qing durant els temps de la Rebel·lió dels Turbants Grocs.

## En la ficció

En la novel·la històrica el Romanç dels Tres Regnes de Luo Guanzhong, es conta que Gong va ser assetjat pels rebels del turbant groc en la Província de Qing, i ell va enviar un missatger a demanar reforços de Liu Yan, Administrador de la Província de Yan. Liu Yan envià a Liu Bei, Guan Yu i Zhang Fei a dirigir un exèrcit per ajudar a Gong i ells va derrotar els rebels conjuntament.

## Vegeu també

* Llista de persones dels Tres Regnes

## Referències

* ↑ Luo Guanzhong, Three Kingdoms: A Historical Novel: No. 1, traduït a l'anglès per Moss Roberts. pàgina 13. Foreign Languages Press. Desena impressió el 2007. Primera edició el 1995. Beijing, Xina 1995. ISBN 978-7-119-00590-4
* Romance of the Three Kingdoms/Chapter 1
# Atomic City

Atomic City és una població dels Estats Units a l'estat d'Idaho. Segons el cens del 2000 tenia 25 habitants.

## Demografia

Segons el cens del 2000, Atomic City tenia 25 habitants, 16 habitatges, i 7 famílies. La densitat de població era de 96,5 habitants per km².
Dels 16 habitatges en un 6,3% hi vivien nens de menys de 18 anys, en un 37,5% hi vivien parelles casades, en un 0% dones solteres, i en un 56,3% no eren unitats familiars. En el 56,3% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,56 i el nombre mitjà de persones que vivien en cada família era de 2,29.
Per edats la població es repartia de la següent manera: un 4% tenia menys de 18 anys, un 4% entre 18 i 24, un 8% entre 25 i 44, un 48% de 45 a 60 i un 32% 65 anys o més.
L'edat mediana era de 58 anys. Per cada 100 dones de 18 o més anys hi havia 140 homes.
La renda mediana per habitatge era de 9.375 $ i la renda mediana per família de 8.750 $. Els homes tenien una renda mediana de 43.750 $ mentre que les dones 8.750 $. La renda per capita de la població era de 16.276 $. Aproximadament el 62,5% de les famílies i el 57,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Atomic City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Atomic City». American Fact Finder. Oficina del Cens dels Estats Units, 12-01-2010.
# Gorceixita

La gorceixita és un mineral de la classe dels fosfats, que pertany al grup de la plumbogummita. Rep el nom en honor de Claude Henri Gorceix (Saint-Denis-des-Murs, França, 1842 - París, 6 de setembre de 1919), professor de l'Ecole des Mines a París. Va ser convidat a ser el primer director de l'Escola de Mines d'Ouro Preto, Brasil (1874-1891).

## Característiques

La gorceixita és un fosfat de fórmula química BaAl₃(PO₄)(PO₃OH)(OH)₆. Cristal·litza en el sistema monoclínic. La seva duresa a l'escala de Mohs és 6.
Segons la classificació de Nickel-Strunz, la gorceixita pertany a «08.BL: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 3:1» juntament amb els següents minerals: beudantita, corkita, hidalgoïta, hinsdalita, kemmlitzita, svanbergita, woodhouseïta, gal·lobeudantita, arsenogoyazita, arsenogorceixita, arsenocrandal·lita, benauita, crandal·lita, dussertita, eylettersita, goyazita, kintoreïta, philipsbornita, plumbogummita, segnitita, springcreekita, arsenoflorencita-(La), arsenoflorencita-(Nd), arsenoflorencita-(Ce), florencita-(Ce), florencita-(La), florencita-(Nd), waylandita, zaïrita, arsenowaylandita, graulichita-(Ce), florencita-(Sm), viitaniemiïta i pattersonita.

## Formació i jaciments

Va ser descoberta a Ouro Preto, a l'estat de Minas Gerais, Brasil. Tot i no tractar-se d'una espècie gens habitual ha estat descrita a tots els continents del planeta a excepció de l'Antàrtida.

## Referències

* ↑ «Gorceixite» (en anglès). Mindat. [Consulta: 22 maig 2019].
# Glaucocerinita

La glaucocerinita és un mineral de la classe dels sulfats, que pertany al grup de la glaucocerinita. Del grec γλαυκός per "blau cel" i κήρινος per "cera", en al·lusió al seu color i aparença.

## Classificació

La glaucocerinita es troba classificada en el grup 7.DD.35 segons la classificació de Nickel-Strunz (7 per a sulfats (selenats, tel·lurats, cromats, molibdats, wolframats); D per a sulfats (selenats, etc.) amb anions addicionals, amb H₂O; i D per a només amb cations de mida mitjana, capes d'octaedres d'ús compartit; el nombre 35 correspon a la posició del mineral dins del grup). En la classificació de Dana el mineral es troba al grup 31.4.8.1 (31 per a sulfats hidratats que contenen grup hidroxil o halogen i 4 per a (AB)₄(XO₄)Z$_q$·xH₂O; 8 i 1 corresponen a la posició del mineral dins del grup).

## Característiques

La glaucocerinita és un sulfat de fórmula química (Zn$_{1-x}$Al$_x$)(OH)₂(SO₄)$_{x/2}$·nH₂O. Cristal·litza en el sistema hexagonal. La seva duresa a l'escala de Mohs és 1.

## Formació i jaciments

S'ha descrit a Àustria, França, Alemanya, Grècia, Itàlia, Noruega i als EUA. Sovint es troba en antigues escòries de plom.

## Referències

* 1 2 3 4 5 «Glaucocerinite» (en anglès). Mindat. [Consulta: 7 novembre 2015].
* 1 2 3 4 «General Glaucocerinite Information». Web Mineral.

## Bibliografia

* Dittler and Koechlin (1932) Centralblatt für Mineralogie, Geologie und Paleontologie, Stuttgart: 13.
* American Mineralogist (1932): 17: 495.
* American Mineralogist (1934): 19: 556.
* Palache, C., Berman, H., & Frondel, C. (1951), The System of Mineralogy of James Dwight Dana and Edward Salisbury Dana, Yale University 1837-1892, Volume II. John Wiley and Sons, Inc., New York, 7th edition, revised and enlarged, 1124 pp.: 574.
* Raade, G., Elliott, C.J. and Din, V. K. (1985): New data on glaucocerinite. Mineralogical Magazine 49: 583-590
* American Mineralogist (1987): 72: 1028.
* Mills, S.J., Christy, A.G., Genin, J.-M.R., Kameda, T., Colombo, F. (2012): Nomenclature of the hydrotalcite supergroup: natural layered double hydroxides. Mineralogical Magazine, 76, 1289-1336.
Supergrup de la hidrotalcita :
# Glaucoda

Glaucoda és un gènere d'arnes de la família Crambidae. Conté només una espècie, Glaucoda transparitalis, que es troba a Camerun, la República Democràtica del Congo, Guinea Equatorial, Sierra Leone i Togo.

## Referències

* ↑ «GlobIZ search». [Consulta: 23 desembre 2018].
* ↑ Afro Moths
# Attack on Titan 2

Attack on Titan 2 és un videojoc d'acció i aventures desenvolupat per Omega Force i distribuït per Koei Tecmo, per a les plataformes: PlayStation 4, PlayStation Vita, Xbox One, Nintendo Switch i Microsoft Windows. Està basat en el manga i anime Shingeki no Kyojin, sent la seqüela de el videojoc del 2016 Attack on Titan. El joc es va llançar en primer lloc al Japó el 15 de març de 2018, i posteriorment en la resta de el món el 20 de març del mateix any.
El videojoc recrea els arcs argumentals de la primera i segona temporada de l'anime. Compta amb un major nombre de personatges jugables, pel que fa al primer lliurament. A més, s'implementen millores gràfiques i es renova el sistema de combat, principalment l'equip de maniobres tridimensional, permetent un millor control durant les batalles contra els titans.

## Desenvolupament

El videojoc va ser anunciat oficialment per Koei Tecmo i Omega Force el 21 d'agost de 2017, revelant que el seu llançament es produiria el 2018. En una entrevista a la pàgina web Polygon, el productor de el joc, Hisashi Koinuma, va explicar que el principal objectiu per a aquest nou videojoc seria desenvolupar una millor intel·ligència artificial i augmentar la dificultat pel que fa a la primera entrega.

## Referències

* ↑ «Attack on Titan 2 llegará a Occidente para One, PS4, PC y Nintendo Switch». Vandal, 25-09-2017. [Consulta: 11 març 2018].
* ↑ «Koei Tecmo’s Attack on Titan 2 launches March 20 in North America and Europe, March 15 in Japan». Gematsu, 04-12-2017. [Consulta: 11 març 2018].
* ↑ «Attack on Titan 2 recreará la segunda temporada también en Switch y PC». 3DJuegos, 25-09-2017. [Consulta: 11 març 2018].
* ↑ «Koei Tecmo anuncia Attack on Titan 2». Vandal, 21-08-2017. [Consulta: 11 març 2018].
* ↑ «Koei Tecmo and Omega Force announce Attack on Titan 2». Gematsu, 21-08-2017. [Consulta: 11 març 2018].
* ↑ «Attack on Titan 2 is trying to make its giants scarier». Polygon, 27-09-2017. [Consulta: 11 març 2018].

## Enllaços externs

* Web oficial (anglès)
# Awutus

Els awutus (o efutus) són els membres d'un grup ètnic guang que viuen a la regió Central de Ghana. La seva llengua materna és l'awutu (o el seu dialecte, efutu). Hi ha entre 180.000 (2003) i 238.000 awutus. El seu codi ètnic és NAB59a i el seu ID és 11719. Estan relacionats amb els adangmes.

## Situació geogràfica i pobles veïns

L'awutu es parla al districte d'Awutu, a la zona costanera a l'oest d'Accra, a la regió Central de Ghana.
Segons el mapa lingüístic de Ghana de l'ethnologue, el territori awutu està pocs quilòmetres a l'oest d'Accra. Al nord i a l'oest limita amb el territori dels àkans, a l'est limiten amb el territori dels ga i al sud hi ha l'oceà Atlàntic.

## Història

Els efutus són un grup ètnic que forma part de la branca dels pobles àkans que es diuen guangs. Aquests van fundar el regne de la Costa de l'Or al segle xiv.

## Economia

La pesca és l'activitat econòmica principal dels awutus.

## Llengua

La llengua materna dels awutus és l'awutu. A més a més, també parlen l'àkan.

## Religió

El 90% dels awutus són cristians i el 10% restant creuen en religions africanes tradicionals. El 40% dels awutus cristians són catòlics, el 30% són protestants i el 30% restants pertanyen a esglésies independents. Segons el joshuaproject, el 22% dels awutus cristians són seguidors del moviment evangèlic.

## Festivitats

Els efutus celebren el Festival Akumesi que està relacionat amb el festival Homowo dels adangmes. Al poble de Winneba celebren el Festival Aboakyir que commemora una epidèmia que van patir el segle xviii.

## Referències

* 1 2 3 4 «Awufu, a language of Ghana». ethnologue. [Consulta: 16 març 2015].
* 1 2 «Language: Awutu». joshuaproject. [Consulta: 16 març 2015].
* ↑ «Efutu, Awutu in Ghana. Ethnicity». joshuaproject. [Consulta: 16 març 2015].
* ↑ «Mapa lingüístic de Ghana. L'awutu està representat pel número 64». ethnologue. [Consulta: 16 març 2015].
* ↑ «Efutu, Awutu in Ghana. Religion». joshuaproject. [Consulta: 16 març 2015].
# Auburn (Massachusetts)

Auburn és una població dels Estats Units a l'estat de Massachusetts. Segons el cens del 2009 tenia 16.259 habitants.

## Demografia

Segons el cens del 2000, Auburn tenia 15.901 habitants, 6.346 habitatges, i 4.404 famílies. La densitat de població era de 399,7 habitants per km².
Dels 6.346 habitatges en un 28,1% hi vivien nens de menys de 18 anys, en un 57,6% hi vivien parelles casades, en un 8,7% dones solteres, i en un 30,6% no eren unitats familiars. En el 25,7% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,01.
Per edats la població es repartia de la següent manera: un 22,7% tenia menys de 18 anys, un 5,4% entre 18 i 24, un 28,6% entre 25 i 44, un 25,2% de 45 a 60 i un 18,1% 65 anys o més.
L'edat mediana era de 41 anys. Per cada 100 dones de 18 o més anys hi havia 87,4 homes.
La renda mediana per habitatge era de 51.753 $ i la renda mediana per família de 60.805$. Els homes tenien una renda mediana de 42.893 $ mentre que les dones 31.121$. La renda per capita de la població era de 23.802$. Entorn del 2,7% de les famílies i el 3,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Auburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Auburn». American Fact Finder. Oficina del Cens dels Estats Units, 12-01-2010.
# Aulus Corneli Cos (dictador)

Aulus Corneli Cos (en llatí: Aulus Cornelius Cossus) va ser nomenat dictador romà l'any 385 aC per dirigir la guerra contra els volscs, i en part per oposar-se als plans de Marc Manli Capitolí, que volia iniciar una revolta amb els plebeus.
Aule va atacar els volscs i els va derrotar, i en va fer una gran carnisseria tot i que disposaven del suport de llatins, hèrnics i altres pobles. Va tornar llavors a Roma, va empresonar a Manli al que va acusa d'altra traïció (majestas). Després va rebre els honors del triomf.

## Referències

* ↑ Titus Livi. Ab Urbe Condita XI,16
# Baixa Bengala

Baixa Bengala fou el nom donat a la presidència de Bengala i després a la província de Bengala, en els seus límits reals.
Inicialment la Companyia Britànica de les Índies Orientals va crear els Establiments de Bengala, però amb el temps el nom de Bengala es va aplicar a tot el nord de l'Índia com a Presidència de Bengala. Després del 1818, la presidència de Bengala incloïa també Ajmer, Assam el 1826, les Províncies del Nord-oest o Agra el 1836, el Panjab el 1848, la província de Nagpur el 1853, unida després a altres territoris formant les Províncies Centrals el 1861, i l'Oudh el 1856 (agregat a les Províncies del Nord-oest per formar les Províncies Unides d'Agra i Oudh el 1861, i Assam el 1874), els governadors de les quals eren teòricament dependents del govern de Bengala però de fet eren independents.
Bengala (amb Bihar i des de 1803 també Orissa) era el domini directe del governador general de l'Índia i fou llavors coneguda com a Baixa Bengala. Aquesta part va formar una província/presidència el 1854 coneguda com a província de Bengala però també com a Baixa Bengala. Aquesta província tenia uns límits (les subprovíncies de Bengala, Bihar, Orissa, Chota Nagpur i fins al 1874 Assam) on el govern tenia autoritat, i diferents del de la teòrica presidència en el que estaven incloses les províncies que s'havien anat separant, sobre els quals l'autoritat del governador de Bengala era només teòrica.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Azemilc

Azemilc (en llatí Azemilcus, en grec antic Ἀζέμιλκος) va ser rei de Tir.
Va servir a la flota persa sota el comandament d'Autofradates, en el temps que el rei Alexandre el Gran va arribar a Tir, l'any 332 aC i en va començar el Setge. Era a la ciutat quan Alexandre la va conquerir, que tot i la resistència, li va perdonar la vida però va perdre el tron, diu Flavi Arrià.

## Referències

* ↑ Flavi Arrià. Anàbasi d'Alexandre el Gran, II, 15, 25
* ↑ Smith, William (ed.). «Azemilcus». A Dictionary of Greek and Roman biography and mythology. [Consulta: 31 gener 2022].
# Bandera de les illes Marqueses

La bandera de les illes Marqueses està dividida horitzontalment en groc i vermell amb un triangle blanc a l'asta que té un cap de tiki estilitzat negre.El groc és un color festiu utilitzat tradicionalment untant-se la pell amb oli de coco i safrà, el vermell és el color de la reialesa marquesana i el blanc representa la pau. El tiki amb els ulls ben oberts és una representació dels déus marquesans, un signe de la cultura polinèsia.
La bandera de les illes Marqueses va ser hissada per primer cop el 14 de desembre de 1980 a la inauguració de l'aeroport de Nuku Hiva, i va ser reconeguda oficialment el desembre del 1999.

## Història

* Regne de Nuku Hiva, 1835-1838.
* Estendard del cap Iotete de Tahuata, 1837-1842.
* Illa de Tahuata, 1845-1880.
Les illes Marqueses no van estar unides fins que el francès Dupetit-Thouars en va prendre possessió, el 1842.
El 26 de juliol de 1835 el baró Charles de Thierry es va proclamar rei de Nuku Hiva. El 1838 es va traslladar a Nova Zelanda i la seva bandera va ser adoptada pel cap maori Hokianga fins al 1845.
A l'illa de Tahuata el gran cap Iotete va utilitzar des de l'agost de 1837 un estendard quadrat blanc i vermell. Des de la presa de possessió francesa fins a la incorporació com a colònia, el 1880, es va seguir utilitzant una bandera quadrada similar a l'estendard d'Iotete.

## Referències

* ↑ «Le drapeau marquisien redessiné» (en francès). CODIM. [Consulta: 9 juny 2024].
* ↑ Nechtman, Tillman W. The Pretender of Pitcairn Island: Joshua W. Hill – The Man Who Would Be King Among the Bounty Mutineers (en anglès). Cambridge University Press, 2018-09-13. ISBN 978-1-108-64037-4.
# Bandera del Brabant Való

La bandera del Brabant Való fou aprovada pel Consell Provincial el 2 de gener de 1995.
La bandera està dividida en 3 triangles, un d'equilàter negre carregat amb un lleó rampant groc amb la llengua i urpes vermelles (armat), i dos d'escalens a la part superior de color groc carregats amb un gall vermell dempeus amb una pota alçada. Són les armes de Flandes i Valònia respectivament. La ràtio és 13:15 com la bandera de l'estat belga, però sovint s'utilitzen les proporcions 2:3.

## Referències

* ↑ «Histoire». Le Brabant wallon. Arxivat de l'original el 1 de setembre 2013. [Consulta: 19 maig 2016].
* ↑ Lupant, Michel R. Flags and Coat of Arms of the Kingdom of Belgium. Centre Belgo-Européen d'Études des Drapeaux, 1998.